open-index/open-wikipedia-markdown huggingface dataset:
தொலைக்காட்சி பரப்புகை அமைப்பு

**தொலைக்காட்சி பரப்புகை அமைப்புகள் ** (*Broadcast television systems*) அல்லது **ஒளிபரப்பு அமைப்புகள்** புவிப்புறத் தொலைக்காட்சியின் குறிப்பலைகள் ஒளிபரப்பப்படுவதற்கும் தொலைக்காட்சிப் பெட்டியில் பெற்றிடவும் ஏற்ற வகையில் குறியிடப்படுவதையும்  வடிவமைப்பு சீர்தரங்களையும் குறித்ததாகும்.  
## அலைமருவித் தொலைக்காட்சி அமைப்புகள்
மூன்று முதன்மையான அலைமருவித் தொலைக்காட்சி அமைப்புகள் உலகெங்கும் தற்போது பயன்படுத்தப்படுகின்றன: என்டிஎஸ்சி, பால், மற்றும் சீகேம்.  *என்டிஎஸ்சி* அமைப்பை ஐக்கிய அமெரிக்கா மற்றும் கனடாவிலும் *பால்* அமைப்பை உலகின் பெரும்பான்மை ஐரோப்பிய, ஆபிரிக்க, ஆசிய மற்றும்  ஓசியானியா நாடுகளிலும் *சீகேம்* அமைப்பை பிரான்சு மற்றும் சில ஐரோப்பிய மற்றும் ஆபிரிக்க நாடுகளிலும் பயன்படுத்தப்படுகின்றன.  இந்த அமைப்புகளில் ஒளிபரப்பு குறிப்பலைக்கான தொழினுட்ப கூறளவுகள், வண்ணத்தை குறியீடு செய்வதற்கான குறியீடு அமைப்பு மற்றும் பன்மொழியில் ஒலிகளை ஏற்றிச்செல்ல அமைப்புகள் போன்ற பல தனித்தனி அங்கங்கள் விவரிக்கப்படுகின்றன. ஒரு சீர்தரத்தில் உருவாக்கப்பட்ட தொலைக்காட்சி குறிப்பலைகளை மற்றொரு சீர்தர பெட்டியில் காணவியலாது. எனவே பிந்நாட்களில் தயாரிக்கப்பட்ட தொலைக்காட்சிப் பெட்டிகள் இந்த மூன்று அமைப்புக்களிலும் இயங்கும் வண்ணம் வடிவமைக்கப்பட்டன.
## எண்ணிமத் தொலைக்காட்சி அமைப்புகள்

எண்ணிமத் தொலைக்காட்சியில் இந்த அங்கங்கள் அனைத்துமே  ஒன்றாக ஒன்றிணைக்கப்பட்டுள்ளன. உலகளவில் பெரும்பாலான நவீன தொலைக்காட்சி அமைப்புகளுமே எம்பெக் செலுத்துகை ஓடையை அடிப்படையாகக் கொண்டு  எச்.262/எம்பெக்-2 பகுதி2 ஒளித கோடெக்கைப் பயன்படுத்துவதால் தொலைக்காட்சி பெட்டிகள், ஒளிதப்பதிவுக் கருவிகள் மற்றும் பிற துணை கருவிகளின் வடிவமைப்பு எளிதாகி உள்ளது. இருப்பினும் செலுத்துகை ஓடைகள் எவ்வாறு  ஒளிபரப்பிற்கேற்றவாறு மாற்றப்படுகின்றன என்பதில் பெரும் வேறுபாடுகள் உள்ளன.

முன்னேறிய தொலைக்காட்சி முறைமைக் குழுவின் சீர்தரங்கள் (ATSC) அமைப்புகள் ஐக்கிய அமெரிக்காவிலும் கனடாவிலும்  எண்ணிம ஒளிதப் பரப்புகை-புவிப்புறம் (DVB-T) அமைப்புகள் உலகின் பிற பாகங்களிலும் பயன்படுத்தப்படுகின்றன.  *எண்ணிம ஒளிதப் பரப்புகை-பு* சீர்தரம் ஐரோப்பாவில் முன்னதாக வடிவமைக்கப்பட்ட செய்மதித் தொலைக்காட்சிக்கான  *எண்ணிம ஒளிதப் பரப்புகை-செய்மதி*யடனும் சில வட அமெரிக்க விண்ணின்று வீடு  சேவையுடனும்  ஒவ்வுமை உடையதாக வடிவமைக்கப்பட்டுள்ளது; கம்பிவடத் தொலைக்காட்சிக்காக *எண்ணிம ஒளிதப் பரப்புகை-கம்பிவடம்* உள்ளது.  சப்பானில் மூன்றாவது வகையான, எண்ணிம ஒளிதப் பரப்புகை-புவிப்புறத்துடன் நெருங்கியத் தொடர்புடைய, புவிப்புற ஒருங்கிணைந்த சேவைகள் எண்ணிம பரப்புகையை பயன்படுத்துகிறது. தென்னமெரிக்க  நாடுகளில் இதனுடன் தொடர்புள்ள பிரேசில்லின் தொலைக்காட்சிப் பரப்புகை அமைப்புகள் பயன்படுத்தப்படுகின்றன. சீன மக்கள் குடியரசு எண்ணிம புவிப்புற பல்லூடக பரப்புகை - ஒத்தியங்கு நேரப்பகுப்பு (DMB-T/H) தொழினுட்பத்தைப் பயன்படுத்துகிறது.
## சான்றுகோள்கள்

## வெளி இணைப்புகள்

* FARWAY IRFC, TV and Radio Transmission , Radio Data System Encoders , Broadcasting Technologies 
* World Analog Television Standards and Waveforms  by Alan Pemberton
* Analog TV Broadcast Systems by Paul Schlyter
* European Television Stations in 1932 a scan from a 1932 French magazine

பகுப்பு:தொலைக்காட்சி பரப்புகை
மன்னம்பிட்டிப் பாலம்

**மன்னம்பிட்டிப் பாலம்** 302 மீட்டர் நீளமுடைய இலங்கையிலுள்ள இரண்டாவது நீளமான பாலமாகும். இது இரண்டு பாலங்களைக் கொண்டுள்ளது. பழைய பாலம் இருபதாம் நூற்றாண்டின் ஆரம்பத்தில் இரும்புச் சட்டகத்தினால் கட்டப்பட்டதும், தொடர் வண்டிப் பாதைக்காகப் பாவிக்கப்படுகின்றது. புதியது நெடுஞ்சாலைக்கான இரு பாதைகளைக் கொண்டு காணப்படுகின்றது. இரும்புச் சட்டகப் பாலம் 1922இல் பிரித்தானிய இலங்கையினால் கட்டப்பட்டது. இது 291 மீட்டர் நீளமும் 5 மீட்டருக்கும் குறைவைான அகலத்தையும் கொண்டது. இப்பாலம் ஏ11 நெடுங்சாலையில் அபரணை-திருக்கொண்டியாமடு வீதியில் அமைந்து, வடமத்திய மாகாணத்தை கிழக்கு மாகாணத்துடன் மகாவலி ஆற்றுக்கு மேலாக இணைக்கிறது. இது சப்பானிய பொருளாதார உதவியுடன் அமைக்கப்பட்டு, இலங்கை-சப்பான் நட்புறவு சமாதானப் பாலம் என்ற பெயரைப் பெற்றுள்ளது. சப்பானிய பன்னாட்டு கூட்டுத்தாபன முகவர் 1.3 பில்லியன் இலங்கை ரூபாய்களை சப்பானிய அரச சார்பாக வழங்கியது. 25 ஒக்டோபர் 2007 இல் திறந்து வைக்கப்பட்ட இப்பாலம் புதிய 50 ரூபாய் நாணயத்தாளில் பொறிக்கப்பட்டுள்ளது.

## இதனையும் காண்க
*கிண்ணியாப் பாலம்
*இறக்கண்டிப் பாலம்

## மேற்கோள்கள்

பகுப்பு:பொலன்னறுவை மாவட்டம்
பகுப்பு:இலங்கையில் உள்ள பாலங்கள்
பேரியான்

**பேரியான்** (*Baryon*) எனப்படுவது, அணுக்கருனிகளும் பிற நிறைகூடிய துகள்களுக்கும் வழங்கப்படும்  பொதுப்பெயராகும். ஒரு குறிப்பிட்டச் செயலில் பங்குபெறும் பேரியான்களும் அதன் எதிர் துகளான எதிர் பேரியான்களும் (Antibaryon) பேரியான் எண் எனப்படும். இந்தச் செயலில் பேரியான் எண் (baryon number) மாறாமல் இருக்கிறது. இது ஆற்றல், நிறைவேகம் இவைகளின் அழிவின்மை விதியை ஒத்திருக்கிறது. இவ்விதி பேரியான் எண் அழியா விதி (Law of conservation of Baryon numbers) எனப்படும். ஒருகுறிப்பிட்டத் தொகுதியில் மொத்த பேரியான் எண் ஒரு மாறிலியாகும். எடுத்துக் காட்டிற்கு, கதிரியக்கத்தின் போது  U 238 ஒரு α துகளை உமிழ்ந்து தோரியம் 234 ஆக மாறுகிறது. யுரேனியத்தில் மொத்தம் 238  நேர்மின்னிகளும் நொதுமிகளும் இருப்பதால், அதன் பேரியான் எண் 238 ஆகும். அதேபோல் செயல் முடிவில் Th234 + He4 . இரண்டிலும்சேர்த்து 238 பேரியான்கள் உள்ளன. அதாவது முன்னும் பின்னும் பேரியான் எண் மாறாமலிருக்கிறது.

தோரியம் 234, ஒரு β துகளை உமிழ்கிறது. புரோட்டாக்டினியம் 234 கிடைக்கிறது. எதிர்மின்னியின் நிறை மிக்குறைவு. இதற்கு பேரியான் எண் இல்லை. எனவே பேரியான் எண்ணில் மாற்றமில்லை என்பது தெளிவு.

## மேற்கோள்கள்

*
பகுப்பு:துகள் இயற்பியல்
உலக வானொலி நாள்

**உலக வானொலி நாள்** (*World Radio Day*) என்பது ஆண்டு தோறும் பெப்ரவரி 13 ஆம் நாள் கொண்டாடப்பட்டு வருகிறது. இந்நாளை ஐக்கிய நாடுகள் கல்வி, அறிவியல், பண்பாட்டு அமைப்பு (யுனெசுக்கோ) 2011 நவம்பர் 3 ஆம் நாள் உலக வானொலி நாளாக அறிவித்தது. வானொலி ஒலிபரப்புச் சேவையைக் கொண்டாடவும், பன்னாட்டு வானொலியாளர்களுக்கிடையே கூட்டுறவை ஏற்படுத்தவும், முடிவெடுப்பவர்களை வானொலி, மற்றும் சமூக வானொலிகள் மூலமாக தகவல்கள் பரிமாற ஊக்குவிக்கவும் இந்நாள் கொண்டாடப்பட்டு வருகிறது.

## உலக வானொலி நாள் 2012
முதலாவது உலக வானொலி நாள் இத்தாலியில் அமைந்துள்ள பீசா பல்கலைக்கழகத்தில் 2012 பெப்ரவரி 13 இல் கொண்டாடப்பட்டது. வானொலிகளின் மூலம் குறைந்த செலவில் தகவல்களை உலகெங்கிலும் உள்ள மக்களுக்கு எடுத்துரைக்க வேண்டுமென்பதே இதன் நோக்கமாகும்.

## உலக வானொலி நாள் 2014
யுனெசுக்கோ அமைப்பின் யோசனைப்படி, 2014ஆம் ஆண்டிற்கான உலக வானொலி நாளின் தொனிப்பொருளாக *பால்நிலை சமத்துவம் மற்றும் பெண்களை வானொலி மூலம் வலுவூட்டுவது* என்பது ஏற்றுக் கொள்ளப்பட்டது.

2018ஆம் ஆண்டிற்கான தொனிப்பொருள் வானொலியும் விளையாட்டும் ஆகும்.

2023ம் ஆண்டிற்கான உலக வானொலி தினத்தின் கருப்பொருளாக ‘வானொலி மற்றும் அமைதி’ அறிவிக்கப்பட்டுள்ளது. உலகில் அமைதியை நிலைநாட்டுவதில் வானொலியின் பங்களிப்பின் முக்கியத்துவத்தை உணர்த்தும் வகையில் இக்கருப்பொருள் அறிவிக்கப்பட்டுள்ளது.

## மேற்கோள்கள்

  
## வெளி இணைப்புகள்
* உலக வானொலி நாள் இணையதளம்
* உலக வானொலி நாள் ஐக்கிய நாடுகள் இணையதளம்

பகுப்பு:ஐக்கிய நாடுகளின் சிறப்பு நாட்கள்
பகுப்பு:வானொலி
பகுப்பு:பெப்ரவரி சிறப்பு நாட்கள்
திருத்தந்தை செலஸ்தீன்

கத்தோலிக்க திருச்சபையை  இதுவரை 5 திருத்தந்தையர்கள் **செலஸ்தீன்** என்ற பெயரில் ஆட்சி செய்துள்ளனர்:

# முதலாம் செலஸ்தீன் (422–432)
#* *[[இரண்டாம் செலஸ்தீன் (எதிர்-திருத்தந்தை)]]* (1124)
# இரண்டாம் செலஸ்தீன் (1143–1144)
# மூன்றாம் செலஸ்தீன் (1191–1198)
# நான்காம் செலஸ்தீன் (1241)
# ஐந்தாம் செலஸ்தீன் (1294)
இந்திய தொழில்நுட்பக் கழகம் (பிஎச்யூ) வாரணாசி

**இந்திய தொழில்நுட்பக் கழகம் (பிஎச்யூ) வாரணாசி** (*Indian Institute of Technology (BHU) Varanasi*,சுருக்கம்:**IIT (BHU), Varanasi**) உத்தரப் பிரதேசத்தில் வாரணாசியில் அமைந்துள்ள ஓர் பொதுத்துறை பொறியியல் கல்வி நிலையமாகும். 1919ஆம் ஆண்டு பனாரசு இந்து பல்கலைக்கழகத்தின் அங்கமாக துவங்கப்பட்ட இந்தப் பொறியியல் கல்லூரி 2012ஆம் ஆண்டு இந்திய தொழில்நுட்பக் கழகமாக அறிவிக்கப்பட்டது. இ.தொ.க (பிஎச்யூ)வில் 13 துறைகளும் மூன்று பல்துறை பள்ளிகளும் இயங்குகின்றன.

இ.தொ.க (பிஎச்யூ) கங்கை ஆறு|கங்கைக் கரையில் வாரணாசியின் தெற்கு எல்லையில்  பரப்பளவில் அமைந்துள்ளது. மாணவர்கள் தங்கிப் படிக்கும் இந்தக் கழகத்தில் இருபாலரும் கற்கின்றனர். 1971ஆம் ஆண்டில் பனாரசு இந்துப் பல்கலைக்கழகத்தின் , பனாரசு பொறியியல் கல்லூரி (BENCO), சுரங்க மற்றும் மாழையியல் கல்லூரி (MINMET) மற்றும் தொழினுட்பக் கல்லூரி (TECHNO) என்ற மூன்று பொறியியல் வளாகங்கள் ஒருங்கிணைக்கப்பட்டு *தொழில்நுட்பக் கழகம், பனாரசு இந்து பல்கலைக்கழகம்* (IT-BHU) என பெயரிடப்பட்டது. இந்த தொழில்நுட்பக் கழகம், இந்திய தொழில்நுட்பக் கழகமாக நாடாளுமன்றத்தின் மக்களவையால் மார்ச்சு 24, 2011 அன்றும் மாநிலங்களவையால் ஏப்ரல் 30, 2011 அன்றும் அங்கீகரிக்கப்பட்டு இதற்கான குடியரசுத் தலைவரின் ஆணை சூன் 20, 2012இல் வெளியிடப்பட்டது.

## மேற்கோள்கள்


## வெளி இணைப்புகள்

* Leah Renold, *A Hindu Education: Early Years Of The Banaras Hindu University* (Oxford University Press).

*அலுவல்முறை வலைத்தளம்
*முன்னாள் மாணவர் வலைத்தளம்

பகுப்பு:இந்திய தொழில்நுட்பக் கழகங்கள்
வடிவமைப்பிற்கான பொது நுழைவுத் தேர்வு

**வடிவமைப்பிற்கான பொது நுழைவுத் தேர்வு ** (*Common Entrance Examination for Design*) அல்லது இதன் ஆங்கிலப் பெயரின் முதற்சொல் சுருக்கமான **சீடு** (**CEED**)இந்திய தொழில்நுட்பக் கழகங்களிலும் இந்திய அறிவியல் கழகத்திலும்) தொழில்நுட்ப வடிவமைப்பிற்கான பட்ட மேல்படிப்புக்களில் சேர்க்கைக்காக ஒவ்வொரு ஆண்டும் இணைந்து நடத்தப்பெறும் நுழைவுத் தேர்வாகும். இந்த நுழைவுத் தேர்வை இந்திய அரசின் மனிதவள அமைச்சின் சார்பாக இந்திய தொழில்நுட்பக் கழகம் மும்பையின் *தொழிலக வடிவமைப்பு மையம்* ஏற்று நடத்துகிறது. தயாரிக்கும் பொருளின் வடிவமைப்பு, தொழிற்சாலை வடிவமைப்பு, கட்புலத் தொடர்பியல், அசைபடம், வாகன வடிவமைப்பு குறித்த கல்வித்திட்டங்களுக்கு சேர்வதற்கான மாணவர்களின் ஏரண, புனைவு, ஓவிய மற்றும் கவனிப்புத் திறன்கள்  இத்தேர்வில் சோதிக்கப்படுகின்றன.

## சான்றுகோள்கள்

## வெளி இணைப்புகள்
* 

பகுப்பு:இந்திய தொழில்நுட்பக் கழகங்கள்
கலாமண்டலம்

**கலாமண்டலம்** (*Kalamandalam*) என்பது மலையாள தொன்ம கலைகளை வளர்த்தெடுக்க 1927 இல் வள்ளத்தோல் நாராயண மேனன் மற்றும் முகுந்த ராசா ஆகியோரால் ஆரம்பிக்கப்பட்ட ஒரு கலைக் கல்லூரியாகும். காலனி ஆதிக்கத்தால் கேரளாவின் கதகளி, கூடியாட்டம் போன்ற நடனக் கலைகளில் போதிய பயிற்சியின்றி தரம் குறைவாக காணப்பட்ட சூழலில் இந்நிறுவனம் தொடங்கப்பட்டது. தற்போது கலாமண்டலம் ஒரு நிகர்நிலைப் பல்கலைக்கழகமாகும்.

இந்தக் கலைக் கல்லூரியை வளர்க்க நிதிவேண்டி மிகுந்த முயற்சிகள் மேற்கொண்டார் வள்ளத்தோல் நாராயண மேனன். நிதி திரட்டுவதற்காக ஒரு காலகட்டத்தில் லாட்டரியும் நடத்தி பணம் திரட்டினார். 

பின்னர் அவரது நண்பர் மணக்குளம் முகுந்தராசா, பாரதப்புழை ஆற்றின் கரையில் ஷொரணூர் அருகே உள்ள செறுதுருத்தி என்ற இடத்தில் நிலம் வழங்கினார். அவ்விடத்தில் இக்கலாசாலையை அமைத்து தாமும் அங்கேயே வசிக்கத் துவங்கினார். இவரது நினைவாக இவ்விடம் தற்போது வள்ளத்தோல் நகர் என்று மறுபெயரிடப்பட்டுள்ளது.

## கலாமண்டலத்திற்கு வருகை தந்த இந்திய பிரதமர்கள்
கலாமண்டலத்திற்கு வருகை தந்த முதல் இந்திய பிரதமர் ஜவகர்லால் நேரு ஆவார். 1955ஆம் ஆண்டு கலாமண்டலத்தின் வெள்ளி விழாவில் பங்கேற்க ஜவகர்லால் நேருவும், 1980-ம் ஆண்டு அன்றைய இந்திய பிரதமர் இந்திரா காந்தியும், 1990ஆம் ஆண்டு வி. பி. சிங் மற்றும் 2012 செப்டம்பர் மாதம் பிரதமர் மன்மோகன் சிங் ஆகியோர் கலாமண்டலத்தில் பல்வேறு நிகழ்ச்சிகளில் பங்கேற்றுள்ளனர்.

## மேற்கோள்கள்

பகுப்பு:நடனம்
பகுப்பு:கேரளப் பல்கலைக்கழகங்கள்
பகுப்பு:திருச்சூர் மாவட்டம்
பகுப்பு:இந்தியாவிலுள்ள நடனப் பள்ளிகள்
பகுப்பு:இந்தியாவில் நிகழ்த்து கலை கல்வி
நிகழ்வெண்

புள்ளியியலில் ஒரு நிகழ்ச்சியின் **நிகழ்வெண்** (*frequency*) என்பது எடுத்துக்கொள்ளப்பட்ட  சமவாய்ப்புச் சோதனையின் போது அந்நிகழ்ச்சி எத்தனை முறை நடைபெறுகிறது என்பதைக் குறிக்கும் எண்ணாகும். i என்ற நிகழ்ச்சியின் நிகழ்வெண் n_i எனக் குறிக்கப்படுகிறது. வரைபடங்களில் இந்நிகழ்வெண்கள், நிகழ்வெண் செவ்வகப்படங்கள் மூலம் குறிக்கப்படுகின்றன.

;சார்புடை நிகழ்வெண்

தொகுப்பு நிகழ்வெண் என்பது ஒரு வரிசைப்படுத்தப்பட்ட நிகழ்வுகளின் பட்டியலில் குறிப்பிட்ட புள்ளியில் அல்லது அதற்குக் கீழேயுள்ள அனைத்து நிகழ்வுகளின் தனிப்பட்ட அதிர்வெண்களின் மொத்தமாகும். ஒரு நிகழ்ச்சியின் நிகழ்வெண்ணை மொத்த நிகழ்ச்சிகளின் எண்ணிக்கையால் வகுக்கக் கிடைப்பது அந்நிகழ்ச்சியின் சார்புடை நிகழ்வெண் (*relative frequency*) ஆகும்.

:  f_i = \frac{n_i}{N} = \frac{n_i}{\sum_i n_i}. 

அனைத்து நிகழ்ச்சிகளின் (i) சார்புடை நிகழ்வெண்களின் (f_i) மதிப்புகளை வரைபடத்தில் குறித்தால் நிகழ்வெண் பரவல் கிடைக்கும்.

## மேற்கோள்கள்
பகுப்பு:புள்ளியியல்
கடல் படிவு

**கடல் படிவுகள்** (*marine sediments* அல்லது *pelagic sediments*) என்பன இயற்கையாகக் காணப்படும் மூலப்பொருள்கள் புவித் தட்பவெப்பநிலை மாற்றங்கள் மற்றும் அரிப்பு காரணமாக ஓர் இடத்திலிருந்து இன்னோர் இடத்திற்கு காற்று, பனி, மற்றும் நீர் மூலம் கொண்டு செல்லப்பட்டு உருவாக்கப்படுகின்றன. புவி வரலாறு பற்றி ஆராய்பவர்கள் இப் படிம அடுக்குகளை மேற்கண்ட விவரங்களைப் பெற்றுக்கொள்ள பயன்படுத்துகின்றனர். 
* புவிப்பொறிமுறைத்தட்டு இயக்கங்கள் (movement of tectonic plates)
* காலநிலை மாற்றங்கள் பற்றிய வரலாறு (past changes in climate)
* ஆதிகால கடல் நீர் சுற்றோட்டங்கள் ( ancient ocean circulation patterns)
* பேரழிவுகள் (catastrophic events)

கடல் படிவுகள் அவை உற்பத்தி செய்யப்படும் பொருட்களைப் பொருத்து 4 வகையாக பிரிக்கப்படும்.
* தரையிலிருந்து உருவாக்கப்பட்ட படிவுகள் (Lithogenic sediments)
* கடலுக்கடியில் இறந்த உயிரினங்களில் எச்சங்களில் இருந்து உருவாக்கப்பட்ட படிவுகள் (Biogenous sediments )
* நீரினால் உருவாக்கப்பட்ட படிவுகள் (Hydrogenous sediments )
* அண்டவெளியில் இருந்து வந்த படிவுகள் (Cosmogenous sediments )

## மேற்கோள்கள்

பகுப்பு:கடலியல்
விஜயநகரி

**விஜயநகரி** (ஆங்கிலம் : Vijayanagari ) இது இந்தியாவின் தமிழ்நாடு மாநிலத்தில் அமைந்துள்ள  கன்னியாகுமரி மாவட்டம், அகத்தீஸ்வரம் வட்டத்தில்  உள்ள ஒரு சிறிய கிராமம் ஆகும்.

இதன் அண்மையிலுள்ள ஊர் தென்தாமரைக்குளம்
## மேற்கோள்கள்

## வெளி இனைப்புகள்
* விக்கிமேப்பியாவில் விஜயநகரி அமைவிடம்
பகுப்பு:கன்னியாகுமரி மாவட்டத்திலுள்ள கிராமங்கள்
பொங்கல் (முதியோர் கல்வி மடல்)

**பொங்கல்** என்னும் முதியோர் கல்வி மடலானது புதிதாக எழுத்தறிவு பெற்ற முதியோருக்காக வே. தில்லைநாயகம் என்பவரால் எழுதப்பட்டது. 1955-56ஆம் கல்வியாண்டில் கோயமுத்தூர் நகரின் பீளமேடு பகுதியில், பி. எசு. சி. அறக்கட்டளையின் உதவியோடு, நடந்த முதியோர் இலக்கியப் பட்டறையில் இம்மடல் உருவாக்கப்பட்டது.

1958ஆம் ஆண்டு நவம்பர் திங்கள் தமிழ்நாடு பொதுக்கல்வி இயக்குநரால் வெளியிடப்பட்டது.  காடு, தோட்டம், வயல், பொங்கல் என்னும் தலைப்புகளில்  நான்கு சிறுகட்டுரைகளைக் கொண்டது இம்மடல்.

## காடு
ஆடிப் பட்டம் தேடி விதைத்தேன்.
அவரை மொச்சை காட்டில் போட்டேன்.
துவரைப் பயிரும் துணையாய்ப் போட்டேன்.
பயிர் முளைத்தது, பசுமை கண்டது.
ஆவணி வந்தது, மழையும் பெய்தது.
அதனால் எல்லாம் நன்றாய் விளைந்தது.
விளைந்த பலனை வீட்டில் சேர்த்தேன்.
பசி தீர்ந்த்து, பணமும் வந்தது.

மேலே கண்ட எட்டு அடிகளைக்கொண்டது காடு என்னும் முதற்கட்டுரை.

## தோட்டம்
அதோ பார் எங்கள் தோட்டம்.
சுற்றி இலுப்பை மரங்கள் உள்ளன.
மாமரம் ஐந்து நடுவில் உள்ளன.
ஒன்பது தென்னை ஓரம் உள்ளன.
பெரிய கிணறு நடுவில் உள்ளது.
நீர் இறைத்தேன், நன்றாய் வளர்ந்தன.
பாடு பட்டேன், பலன் கண்டேன்.
செல்வம் சேர்ந்தது, ஈகை வளர்ந்தது.
மக்கள் யாவரும் மகிழ்ந்து வாழ்த்தினர்.

மேலே கண்ட ஒன்பது அடிகளைக்கொண்டது தோட்டம் என்னும் இரண்டாம் கட்டுரை.

## வயல்
ஊர் அருகில் எங்கள் வயல்.
உழவு மாடு இரண்டு உண்டு.
நன்கு உழுது நாற்று நட்டேன்.
நீர்ப் பாய்ச்சி எரு போட்டேன்.
களை எடுத்துக் கண்போல் காத்தேன்.
கதிர் விட்டு மணி விளைந்தது.
களத்தில் நெல் அடித்துக் குவித்தேன்.
காசு வந்தது, கவலை பறந்தது.

மேலே கண்ட எட்டு அடிகளைக்கொண்டது வயல் என்னும் மூன்றாவது கட்டுரை.

## பொங்கல்
தை மாதம் பொங்கல் வந்தது.
மங்கலப் பொங்கல் எங்கும் உண்டு.
பொங்கல் வைத்துச் சூரியனை வணங்கினோம்.
உழைப்பின் பயனை உண்டு களித்தோம்.
மக்களுக்கு உழைத்த மாட்டைப் போற்றினோம்.
மனைவி, மக்கள் யாவரும் மகிழ்ந்தோம்.
உழைப்பு உயரும் உண்மை கண்டோம்.
வாழ்க பொங்கல், வாழ்க வையம்.

மேலே கண்ட எட்டு அடிகளைக்கொண்டது பொங்கல் என்னும் இறுதிக் கட்டுரை.

## சான்றடைவு


## வெளி இணைப்பு
  பொங்கல் என்னும் இச்சுவடியின் எண்மப்படி (Digitl Copy)

பகுப்பு:முதியோர் கல்வி
பகுப்பு:1958 தமிழ் நூல்கள்
பகுப்பு:வே. தில்லைநாயகம் நூல்கள்
விஜயாபதி

**விஜயாபதி** (ஆங்கிலம் : Vijayapathi) இது தமிழ்நாட்டின் திருநெல்வேலி மாவட்டம், ராதாபுரம் வட்டத்தில் உள்ள வருவாய் கிராமம் ஆகும். இவ்வூரின் சிறப்பாக 
விசுவாமித்திரர் கோயில் உள்ளது.

இதன் அண்மையிலுள்ள ஊர்கள் இடிந்தகரை, கூடன்குளம் ஆகியனவாகும்.

## ஆதாரங்கள்


பகுப்பு:திருநெல்வேலி மாவட்டத்திலுள்ள கிராமங்கள்
மின்காந்தத் தூண்டல்

**மின்காந்தத் தூண்டல்** (Electromagnetic induction) என்பது, ஒரு கடத்தி மாறும் காந்தப்பாயத்திற்கு  ஆட்படும்போது, அக்கடத்தியின் இரு முனைகளுக்கிடையே மின்னழுத்தம் உண்டாகும் நிகழ்வைக் குறிக்கிறது. **பாரடேயின் மின்காந்தத் தூண்டல் விதிகள்** ( Faraday's law of electromagnetic induction ) இரு நிலைப்படும். 

##### முதல் விதி
ஒரு முற்றுப்பெற்ற மின் சுற்றுடன் இணைந்த கடத்தியின் **காந்தப் பாயம்** (Flux) எப்போதெல்லாம் மாறுகிறதோ அப்போதெல்லாம் அந்தக் கடத்தியின் சுருளில் ஒரு மின் இயக்கு விசை(E.M.F)  தோற்றுவிக்கப்படுகிறது அல்லது தூண்டப்படுகிறது எனக் கூறுகிறது. .இந்த விளைவு காந்த பாயம் மாறும்போது மட்டுமே ஏற்படும்.

##### இரண்டாவது விதி
தூண்டப்பட்ட மின் இயக்குவிசையின் அளவு அலகு நேரக் காந்தப் பாயத்தின் மாறுபாட்டிற்கு நேர் வீதத்தில் உள்ளது.

## வரலாறு
1831ல் மைக்கெல் ஃபாரடே என்பார் மின்காந்தத் தூண்டலைக் கண்டுபிடித்தார் என்று சொல்லப்படுகிறது. 1832ல் ஜோசப் ஹென்றி என்பாரும் சார்பில்லாமல் இதனை கண்டுபிடித்ததாகவும் அறியப்படுகிறது. ஆனால் ஃபாரடே தான் முதலில் இக்கண்டுபிடிப்பை வெளியிட்டார்.

ஒரு மூடப்பட்ட சுற்று காந்தப் பாயத்துடன் தொடர்பு கொண்டிருக்கும்போது, அக்காந்தப் பாயத்தில் மாற்றத்தை ஏற்படுத்தினால், அதன் விளைவாக அச்சுற்றில் தூண்டப்படும் மின்னழுத்தம் அதில் மின்னோட்டத்தைத்  தூண்டுகிறது. அவ்வாறு உருவாகும் மின்னழுத்தத்தைத் தூண்டப்பட்ட மின் இயக்கு விசை எனவும், அப்போது அச்சுற்றில் பாயும் மின்னோட்டத்தைத் தூண்டப்பட்ட மின்னோட்டம் என்றும் அழைப்பர்.

## மேற்கோள்கள்

பகுப்பு:மின்காந்தவியல்
பகுப்பு:இயற்பியல் கோட்பாடுகள்
பகுப்பு:மாக்சுவெல்லின் சமன்பாடுகள்
இம்புவா மாகாணம்

**இம்புவா மாகாணம்** பிஜி நாட்டின் பதினான்கு மாகாணங்களில் ஒன்று. வனுவாலிவு தீவின் வடக்குப் பகுதியில் அமைந்துள்ளது. இம்புவா மாகாணம் மாகாண சபையினால் ஆளப்படுகிறது.

## மக்கள்
இங்கு 14,176 மக்கள் வாழ்கின்றனர். இவர்களில் 7,408 பேர் ஆண்கள், 6,768 பெண்கள் ஆவர். 11,183 பிஜியர்களும், 2,366 பிஜி இந்தியர்களும், 627 ஏனைய இனத்தைச் சேர்ந்த மக்களும் வாழ்கின்றனர். 

## சான்றுகள்

பகுப்பு:பிஜி
17

கிபி ஆண்டு **17** (**[[ரோம எண்ணுருக்கள்|XVII]]**) என்பது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "பிளாக்கசு மற்றும் ரூபசு ஆளுநர்களின் ஆட்சி ஆண்டு" (*Year of the Consulship of Flaccus and Rufus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 770" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 17 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினேழாம் ஆண்டாகும்.

## நிகழ்வுகள்

### இடம் வாரியாக
#### உரோமப் பேரரசு
* மே 26 - செர்ருஸ்கி, சாட்டி, மற்றும் எல்பா ஆற்ரின் மேற்கே உள்ள செருமனியப் பகுதிகளை வெற்றி கொண்ட செருமானிக்கசு ரோம் திரும்பினான்.
* கப்படோசியா (அனத்தோலியா) உரோமை மாகாணமானது.
#### ஐரோப்பா
* செருமானியாவில் உள்நாட்டுப் போர் ஆரம்பமானது.

#### இசுரேல்
* முதலாம் ஏரோதுவின் மகன் எரோட் அண்டிபாசு கலிலேயக் கடலின் மேற்குக் கரையில் திபேரியு நகரை அமைத்தான்.

#### ஆசியா
* அனத்தோலியாவில் ஏற்பட்ட நிலநடுக்கத்தில் சார்டிசு உட்படப் பல நகரங்கள் அழிந்தன.

#### கலை
* அப் ஊர்பி கொண்டிட்டா பற்றிய 142 பாகங்கள் அடங்கிய நூலை லிவி என்பவர் வெளியிட்டார்.


## இறப்புகள்
* ஆவிட், உரோமைப் புலவர்
* லிவி, உரோமை வரலாற்றாளர் (பி. கிமு 59)

## மேற்கோள்கள்

*
பகுப்பு:10கள்
பனாரசு இந்து பல்கலைக்கழகம்

**காசி இந்து பல்கலைக்கழகம்** அல்லது **பனாரஸ் இந்து பல்கலைக்கழகம்** (Banaras Hindu University), இந்தி: काशी हिन्दू विश्वविद्यालय) (சுருக்கமாக **பிஎச்யூ** / *BHU*) உத்தரப் பிரதேசத்தின் வாரணாசியில் அமைந்துள்ள பொதுத்துறை நடுவண் பல்கலைக்கழகமாகும். 1916ஆம் ஆண்டில் பண்டிதர் மதன் மோகன் மாளவியாவால் நிறுவப்பட்ட இந்தப் பல்கலைக்கழகம் 30,000 மாணவர்கள் தங்கியிருந்து படிக்கும் வசதியுடன் ஆசியாவிலேயே பெரிய வளாகத்தைக் கொண்டுள்ளது.

பனாரசு இந்து பல்கலைக்கழகத்தின்  பரப்பளவுள்ள முதன்மை வளாகம் காசியின் பரம்பரை மன்னர் கொடையளித்த நிலத்தில் கட்டமைக்கப்பட்டுள்ளது. மிர்சாப்பூர் மாவட்டத்தின் பர்கச்சாவில், வாரணாசிக்கு ஏறத்தாழ  தொலைவில்,  பரப்பளவில், அமைந்துள்ள *இராசீவ்காந்தி தெற்கு வளாகத்தில்*  *கிருஷி விஞ்ஞான் கேந்திரா* (வேளாண் அறிவியல் மையம்) அமைந்துள்ளது.

பனாரசு இந்து பல்கலைகழகத்தில் நான்கு கல்விநிறுவனங்களும் 14 கல்வித்துறைகளும் 140 துறைகளும் உள்ளன. 34 நாடுகளிலிருந்து வரும் மாணவர்களின் எண்ணிக்கை 20,000க்குக் கூடுதலாக உள்ளது. இந்தப் பல்கலைக்கழக வளாகத்தில் தங்கியிருந்து படிக்கும் மாணவர்களுக்காக 60 தங்குவிடுதிகள் கட்டப்பட்டுள்ளன. இப்பல்கலைக்கழகத்தின் பொறியியல் (இ.தொக (பிஎச்யூ), அறிவியல் மொழியியல், தாளிதழியல், திரள் தொடர்பாடலியல், நிகழ்த்துகலைகள், சட்டம், வேளாண்மை, மருத்துவம் மற்றும் வணிக மேலாண்மை கல்லூரிகள் இந்தியாவின் சிறந்த தரம் வாய்ந்த கல்வி நிலையங்களாக விளங்குகின்றன. குறிப்பாக இங்குள்ள பிரான்சிய  கற்கைத்துறை மிகவும் அறியப்பட்டது. இந்தப் பல்கலைக்கழகத்தின் பொறியியல் கல்லூரிகள் ஒன்றிணைக்கப்பட்டு சூன் 2012இல் இந்திய தொழில்நுட்பக் கழகமாக மாற்றப்பட்டது. 2021 செப்டம்பரில் தமிழ் படிப்புகளுக்காக மகாகவி சுப்பிரமணிய பாரதியின் பெயரில் தனி இருக்கை உருவாக்கப்படும் என்று பிரதமர் அறிவித்தார்.

## சர்ச்சைகள்
2019இல் , விதிமுறைக்கு மாறாக வைக்கப்பட்ட ஆர்எஸ்எஸ் கொடியை அகற்றியதற்காக, இப் பல்கலைக்கழகத்தின் மூத்த பெண் அதிகாரியும்,
தலைமை துணை நிர்வாகியாக இருந்தவருமான கிரண் தாம்லே கட்டாய ராஜினாமா செய்ய வைக்கப்பட்டார்.

## சான்றுகோள்கள்

## வெளி இணைப்புகள்
* Leah Renold, *A Hindu Education: Early Years Of The Banaras Hindu University* (Oxford University Press).

பகுப்பு:இந்தியப் பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
பகுப்பு:உத்தரப் பிரதேசப் பல்கலைக்கழகங்கள்
பகுப்பு:வாரணாசி மாவட்டம்
பகுப்பு:வாரணாசி
எச். ஏ. எல். ருத்ரா

**எச்ஏஎல் ருத்ரா** (*HAL Rudra*) என்பது ஒரு தாக்குதல் உலங்கு வானூர்தி ஆகும். இது இந்தியாவின் இந்துசுதான் வானறிவியல் நிறுவனத்தால் துருவ் வானூர்தியை மையாமாகக் கொண்டு  இந்தியத் தரைப்படைக்காக உருவாக்கப்பட்டது. 

2011 மற்றும் 2013 க்கு இடையில், ருத்ராவின் விரிவான பறக்கும் சோதனைகள் நடந்தது. இந்த சோதனைகளின் போது இந்த உலங்கு வானூர்தியானது பெரும்பாலும் நிர்ணயிக்கப்பட்ட தேவைகளை பூர்த்தி செய்ததாக அல்லது விஞ்சியதாக நிரூபிக்கப்பட்டது. பிப்ரவரி 2013 இல் முதல் இரண்டு ருத்ரா உலங்கு வானூர்திகள் இந்திய இராணுவத்திடம் ஒப்படைக்கப்பட்டன.

## விவரக்குறிப்புகள்

## மேற்கோள்கள்

பகுப்பு:இந்தியாவில் போக்குவரத்து
பகுப்பு:படைத்துறை உலங்கு வானூர்தி
பகுப்பு:இந்தியப் போர் வானூர்திகள்
பார்லே-ஜி

**பார்லே-ஜி**, இந்தியாவின் பார்லே தயாரிப்பு நிறுவனத்தால் தயாரிக்கபடும் ஒரு  தரமான கொறிப்புணவு ஆகும். இது ஒரு இந்திய தயாரிப்பு. 2011ஆம்  ஆண்டு  நிலவரப்படி, பார்லே-ஜி  உலகிலேயே அதிகமாக விற்பனை ஆகும் பிஸ்கட் என்று நெயல்சென் நிறுவனத்தின் ஆய்வு தெரிவிக்கிறது.

## மேற்கோள்கள்

பகுப்பு:தின்பண்டங்கள்
பெரியேரி

**பெரியேரி** என்பது தமிழ்நாட்டில் சேலம் மாவட்டம் ஆத்தூர் வட்டம் தலைவாசல் ஊராட்சி ஒன்றியத்தில் வசிஷ்ட ஆற்றங்கரையில் அமைந்துள்ள ஒரு சிற்றூர். இந்த ஊர் தலைவாசலிலிருந்து 5.4 கி.மீ. தொலைவிலும், வி.கூட்டுரோட்டில் இருந்து 3 கி.மீ. தொலைவிலும் அமைந்துள்ளது. பெரியேரியின் எல்லைகளாக கிழக்கே பாக்கம்பாடி, மேற்கே ஆறகழூர், வடமேற்கே நத்தக்கரை, வடக்கே வி.கூட்டுரோடு, தெற்கே சித்தேரி ஆகியவை உள்ளன.

பகுப்பு:சேலம் மாவட்டத்திலுள்ள கிராமங்கள்
1620கள்

**1620கள்** (*1620s*) என்றழைக்கப்படும் பத்தாண்டு காலம் 1620 ஆம் ஆண்டு துவங்கி 1629-இல் முடிவடைந்தது.

## நாட்டுத் தலைவர்கள்
### முகலாயப் பேரரசர்கள்
* சகாங்கீர் (1605-1627)
* ஷாஜகான் (1628-1658)

### இலங்கையின் போர்த்துக்கீச ஆளுனர்கள்
*கொன்ஸ்டன்டீனோ டி சா டி நொரோனா 1618-1622
*ஜோர்ஜ் டோ அல்புகேர்க் 1622-1623
*கொன்ஸ்டன்டீனோ டி சா டி நொரோனா 1623-1630

## இறப்புகள்
* 1625 - முத்துத் தாண்டவர்
* 1627 மார்ச் 22 - பிலிப்பே டி ஒலிவேரா, யாழ்ப்பாணத்தின் முதலாவது போர்த்துக்கேய ஆளுநர்
* 1627 அக்டோபர் 28 - ஜஹாங்கீர், முகலாயப் பேரரசன் (பி. 1569)

## மேற்கோள்கள்
கிமு 3-ஆம் நூற்றாண்டு

**[[கிமு]] 2-ம் நூற்றாண்டு** (*2nd century BC*) என்பது கிமு 300 ஆம் ஆண்டின் முதலாவது நாளில் தொடங்கி கிமு 201 ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும்.

இந்நூற்றாண்டின் முதல் சில பத்தாண்டுகள் கிழக்கே கிரேக்கர்களின் எலினிஸ்த இராச்சியங்கள், மற்றும் மேற்கே கார்த்தேசு (இன்றைய துனீசியாவில்) வணிக இராச்சியம் ஆகியன சமநிலையில் இருந்தன. உரோமைக் குடியரசுக்கும் கார்த்தேசுவுக்கும் இடையில் இடம்பெற்ற சர்ச்சை இச்சமநிலையைக் குலத்தது. அடுத்தடுத்த பத்தாண்டுகளில், உரோமர்களுடனான பியூனிக்குகளின் போரில் வடக்கு ஆப்பிரிக்காவின் கார்த்தாசீனியக் குடியரசு அழிக்கப்பட்டது. இரண்டாம் பியூனிக்குப் போரை அடுத்து நடுநிலக் கடலின் மேற்கே உரோமர்களின் செல்வாக்கு அதிகரித்தது.

இந்தியாவில், அசோகர் மௌரியப் பேரரசை ஆண்டார். சங்ககாலப் பாண்டியர், முற்காலச் சோழர்கள், சேரர் வம்சங்கள் தமிழகத்தை ஆண்டன. மங்கோலியாவில் சியோங் நூ தனது ஆட்சியின் உச்சியில் இருந்தான். சின் ஷி ஹுவாங் சின் அரசமரபை தாபித்து சீனாவின் முதலாவது குறுகியகால பேரரசை நிறுவினான். இதன் பின்னர் ஆன் அரசமரபு தோன்றியது.

## நிகழ்வுகள்
*கிமு 290கள் - பிந்துசாரர் தனது தந்தை சந்திரகுப்த மவுரியருக்கு அடுத்ததாக மௌரியப் பேரரசர் ஆனார்.
*கிமு 288 - அனுராதபுரத்தில் புனித வெள்ளரசு மரக்கிளை நாட்டப்பட்டது.
*கிமு 280 - ரோடொஸின் கொலோசஸ் கட்டி முடிக்கப்பட்டது.
*கிமு 275 - பாபிலோன் வரலாறு முடிவு.
*கிமு 273 – கிமு 232 - பேரரசர் அசோகர் மௌரியப் பேரரசை ஆண்டார்.
*கிமு 218 - ஹன்னிபால் ஆல்ப்ஸ் மலையை தாண்டி இத்தாலியுள் புகுந்தான்.
*கிமு 214 - சின் ஷி ஹுவாங் சீனப் பெருஞ்சுவரைக் கட்ட உத்தரவிட்டார்.
* மகிந்த தேரர் இலங்கை சென்று மன்னன் தேவநம்பிய தீசனை பௌத்தத்திற்கு மதம் மாற்றினார்.
* இந்திய வணிகர்கள் அராபியத் தீபகற்பத்துக்கு அடிக்கடி சென்று வந்தனர்.
* சீனாவின் ஆன் அரசமரபு தொடங்கியது. (கிமு 202 – கிபி 220).
* அலெக்சாந்திரியாவின் கலங்கரை விளக்கம் கட்டப்பட்டது.

## கண்டுபிடிப்புகள்
* எராட்டோஸ்தீனசு புவியின் விட்டத்தை துல்லியமாகக் கணக்கிட்டார்.
* சீனாவில் வெய்ச்சி விளையாட்டு ஆரம்பம்.
* எகிப்தில் நெட்டாண்டுகள் அறிமுகப்படுத்தப்பட்டது. ஆனாலும் இது கிமு 55 இலேயே அதிகாரபூர்வமாக்கப்பட்டது.
* கிமு 293: முதலாவது ரோமன் சூரிய மணி காட்டி அறிமுகம்.
* சீனாவில் இருந்து பட்டு ஐரோப்பாவுக்கு ஏற்றுமதியானது.

## முக்கிய நபர்கள்
* மென்சியசு, சீன மெய்யியலாளர் (கிமு 371 – கிமு 289)
* யூக்ளிடு, (கிமு 365– கிமு 275)
* இளஞ்சேட்சென்னி, சோழ மன்னர் (~கிமு 301)
* பேரரசர் அசோகர், மௌரியப் பேரரசர் (கிமு 273 – கிமு 232)
* ஆர்க்கிமிடீஸ், (~கிமு 287 – கிமு 212)
* எரடோசுதெனீசு, கிரேக்க கணிதவியலாளர் (கிமு 276 – கிமு 194)
* சின் ஷி ஹுவாங், சீனப் பேரரசர் (கிமு 259 – கிமு 210)
* ஹன்னிபால் (கிமு 247 – கிமு 182)


பகுப்பு:நூற்றாண்டுகள்
களபூமி

**களபூமி** என்பது இலங்கையின் யாழ்ப்பாண மாவட்டத்தில் காரைநகரில் அமைந்துள்ள முக்கிய குறிச்சிகளில் ஒன்றாகும். இங்கு திக்கரை, விளானை, பாலாவோடை, வளுப்போடை, தன்னை, தலையாட்டி, குண்டன்கரை, ஊரி, தோப்புக்காடு, பொன்னாவளை, தெருவடி போன்ற சிறு குறிச்சிகள் காணப்படுகின்றன. திக்கரையில் முருகன் கோவிலும் பாலாவோடையில் அம்பாள் கோவிலும் குறிப்பிடத்தக்க கோவில்களாகும். களபூமியில் இலங்கை கடற்படை முகாமும் காணப்படுகின்றது.

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
1700

**1700** (MDCC) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

## நிகழ்வுகள்

* சனவரி 1 - மேற்கு ஐரோப்பாவின் சீர்திருத்தத் திருச்சபை (இங்கிலாந்து தவிர்த்து) கிரெகொரியின் நாட்காட்டியைப் பயன்படுத்த ஆரம்பித்தது.
* சனவரி 1 - ரஷ்யா ஜூலியன் நாட்காட்டியை பயன்படுத்த ஆரம்பித்தது.
* சனவரி 26 - வட அமெரிக்காவின் வான்கூவர் தீவுக் கரையில் 8.7 முதல் 9.2 ரிக்டர் வரையான நிலநடுக்கம் ஏற்பட்டது. தீவின் மேற்குக் கரையில் முழுக்கிராமமும் அழிந்தது. எவரும் உயிர் தப்பவில்லை. இதனால் ஏற்பட்ட ஆழிப்பேரலை சப்பானைத் தாக்கி பெரும் சேதத்தை ஏற்படுத்தியது.
* பெப்ரவரி 3 – ஸ்கொட்லாந்தின் எடின்பரோவில் பரவிய தீ நகரின் மத்திய பகுதியை அழித்தது.
* பெப்ரவரி 27 - புதிய பிரித்தானியா தீவு கண்டுபிடிக்கப்பட்டது.
* மார்ச் 1 - புனித உரோமைப் பேரரசு, டென்மார்க், நோர்வே கிரெகொரியின் நாட்காட்டியை அறிமுகப்படுத்தின
* மார்ச் 1 - சுவீடன் தனது புதிய நாட்காட்டியை அறிமுகப்படுத்தியது.
* மார்ச் 25 – பிரான்சு, இங்கிலாந்து, ஒல்லாந்து நாடுகளுக்கிடையே லண்டனில் உடன்பாடு எட்டப்பட்டது.
* ஏப்ரல் - எத்தியோப்பியாவின் தலைநகர் கொண்டாரில் தீ பரவி அரண்மனைகள் உட்படப் பல கட்டடங்கள் அழிந்தன.
* சூலை 11 – கோட்பிரீட் லைப்னிட்ஸ் தலைமையில் புருசிய அறிவியல் கழகம் ஆரம்பிக்கப்பட்டது.
* ஆகத்து 18 – சுவீடன், டென்மார்க், நோர்வே ஆகிய நாடுகளுக்கிடையே அமைதி உடன்பாடு எட்டப்பட்டது. அதே நாளில் போலந்து மன்னர் இரண்டாம் அகஸ்தசு, உருசியாவின் முதலாம் பீட்டர் ஆகியோர் சுவீடன் மீது போர் தொடுத்தனர்.
* நவம்பர் 15 – பிரான்சின் பதினான்காம் லூயி தனது பேரன் ஐந்தாம் பிலிப்புக்காக எசுப்பானியாவின் மன்னனாக முடி சூடினான்.
* நவம்பர் 20 - சுவீடனின் பன்னிரண்டாம் சார்ல்ஸ் நார்வா என்ற இடத்தில் ரஷ்யாவின் முதலாம் பீட்டரைத் தோற்கடித்தான்.
* நவம்பர் 23 – பதினோராம் கிளெமென்ட் 243வது திருத்தந்தையாக முடிசூடினார்.
* நவம்பர் 30 - சுவீடனின் பன்னிரண்டாம் சார்ல்ஸ் தலைமையில் 8.500 இராணுவத்தினர் எஸ்தோனியாவில் நார்வா என்ற இடத்தில் பெரும் உருசியப்ப் படைகளை வென்றனர்.
* திசம்பர் 31 - 17 நூற்றாண்டின் கடைசி நாள்.

### தேதி அறியாதவை
* சிங்கங்கள் லிபியாவில் அழிந்து மறைந்தன.

## நாள் அறியப்படாதவை

* கின்னரப்பெட்டி முதன் முதலாக இத்தாலியின் புளோரன்சு நகரைச் சேர்ந்த மெடிச்சி குடும்பத்திற்காக அமைக்கப்பட்டது.

## பிறப்புகள்
* பெப்ரவரி 9 – டேனியல் பெர்னூலி, டச்சுக் கணிதவியலாளர் (இ. 1782)
* தாண்டவராய பிள்ளை, சிவகங்கைச் சீமையின் பிரதானி, தளவாய் (இ. 1773)

## நாட்காட்டி

## மேற்கோள்கள்
ரா மாகாணம்

**ரா மாகாணம்** பிஜி நாட்டின் பதினான்கு மாகாணங்களில் ஒன்று. இது விட்டி லிவு மாகாணத்தில் அமைந்துள்ளது. இது 1341 சதுர கிலோமீட்டர் பரப்பளவைக் கொண்டது. ரா மாகாணம் மாகாண சபை ஆட்சிக்கு உட்பட்டது.

## மக்கள்
இங்கு 29,464 மக்கள் வாழ்கின்றனர். இவர்களில் 15,076 பேர் ஆண்கள், 14,388 பெண்கள் ஆவர். 20,259 பிஜியர்களும், 8,888 பிஜி இந்தியர்களும், 317 ஏனைய இனத்தைச் சேர்ந்த மக்களும் வாழ்கின்றனர். 

## மேற்கோள்கள்

பகுப்பு:பிஜி
நமோசி மாகாணம்

**நமோசி** பிஜி நாட்டின் பதினான்கு மாகாணங்களில் ஒன்று. இது விட்டி லிவு தீவில் அமைந்துள்ளது. இதன் பரப்பளவு 570 சதுர கிலோமீட்டர் ஆகும். பிஜியின் குறைந்த மக்கட்தொகை கொண்ட மாகாணம் இதுவே. 

## மக்கள்
இங்கு 6,898 மக்கள் வாழ்கின்றனர். இவர்களில் 3,557 பேர் ஆண்கள், 3,341 பெண்கள் ஆவர். 6,159 பிஜியர்களும், 514 பிஜி இந்தியர்களும், 225 ஏனைய இனத்தைச் சேர்ந்த மக்களும் வாழ்கின்றனர். 

## மேற்கோள்கள்

## வெளி இணைப்புகள்

பகுப்பு:பிஜி
நைடாசிரி மாகாணம்

**நைடாசிரி,** பிஜி நாட்டின் பதினான்கு மாகாணங்களில் ஒன்று. இது பிஜியின் பெரிய தீவான விட்டி லிவு தீவில் அமைந்துள்ளது. இது 1666 சதுர கிலோமீட்டர் பரப்பளவைக் கொண்டது. இதன் மக்கட்தொகை 160759 ஆகும். பிஜியின் அதிக மக்கட்தொகை கொண்ட இரண்டாவது மாகாணம் இதுவே. இங்கு பிரித்தானியக் காலனித்துவ ஆதிக்கக் காலத்தில் இருந்தே சர்க்கரை ஆலைகள் இயங்குகின்றன.

## மக்கள்
இங்கு 160,760 மக்கள் வாழ்கின்றனர். இவர்களில் 80,564 பேர் ஆண்கள், 80,196 பெண்கள் ஆவர். 93, 124 பிஜியர்களும், 58, 496 பிஜி இந்தியர்களும், 9,140 ஏனைய இனத்தைச் சேர்ந்த மக்களும் வாழ்கின்றனர். 

## சான்றுகள்

## வெளியிணைப்புகள்
* நைடசிரி பற்றிய கட்டுரை
	

பகுப்பு:பிஜி
புனித வேலண்டைன்

**புனித வேலண்டைன்** (இலத்தீன், **Valentinus**) என்பவர் பலராலும் அறியப்படும் மூன்றாம் நூற்றாண்டின் உரோமை நகரின் புனிதர் ஆவார். உலகின் பல நாடுகளில் இவரின் விழா நாளான பிப்ரவரி 14 வேலன்டைன் நாள் என இவரின் பெயரால் அழக்கப்பட்டு, காதலர்கள் மற்றும் காதலுக்கான நாளாக கொண்டாடப்படும் வழக்கம் நடுக் காலம் முதலே உண்டு. இவரின் பெயர் மற்றும் இவர் உரோமை நகரின் வடக்கு பகுதியில் உள்ள ஃபிலாமினியாவில் பிப்ரவரி 14 அன்று கொல்லப்பட்டார் என்பதையும் தவிர இவரைப்பற்றிய வேறெந்த தகவலக்ளுக்கும் நம்பத்தகுந்த சான்றுகள் இல்லை. புனித வேலண்டைன் என்று ஒரு புனிதரா அல்லது அதே பெயரில் இரு புனிதர்கள் உள்ளனரா என்பதும் உறுதியற்றதாக உள்ளது. இவரின் வரலாற்றை எழுதிய பலர் தரும் தகவல்கள் நம்பமுடியாததாகவும் என்று பின்னர் சேர்க்கப்பட்டவைகளாகவும் இருக்கலாம். இந்த காரணங்களுக்காக இவரின் விழா நாள் 1969இல் திருத்தப்பட்ட உலகளாவிய கத்தோலிக்க திருச்சபையின் பொது நாள்காட்டியில் இடம்பெறவில்லை. ஆனாலும் "பிப்ரவரி 14 அன்று ஃபிலாமினியாவில் வழியாக மில்வியான் பாலத்திற்கு அருகில் கொல்லப்பட்ட மறைசாட்சி வாலெண்டினுஸ்" என்னும் பட்டத்தில் கத்தோலிக்க திருச்சபையினால் தனித்திருச்சபைகளின் வணக்கத்திற்காய் அதிகாரப்பூர்வமாக அங்கீகரிக்கப்பட்ட புனிதர்களில் பட்டியலில் இவரின் பெயர் உள்ளது.

## மேற்கோள்கள்

பகுப்பு:269 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:கிறித்தவ மறைசாட்சிகள்
மல்லியம்மன் துர்கம்

thumb|right|200px|மல்லியம்மன் துர்கம்

**மல்லியம்மன் துர்கம்** (Malli Amman Durgham) என்பது மேற்குத் தொடர்ச்சி மலையில், ஈரோடு மாவட்டம், சத்தியமங்கலம் வட்டம், கடம்பூர் வனப் பகுதியில் அமைந்துள்ள ஒரு சிறு கிராமம் ஆகும். இந்த ஊருக்குக் கெம்பநாயக்கன்பாளையம் முதல் கடம்பூர் சாலையில் இரண்டாவது மைல் என்னும் இடத்திலிருந்து சுமார் 7 கிலோ மீட்டர் தூரம் செங்குத்தான மலைகளில் கால்நடையாக ஏறிச் செல்ல வேண்டும் அல்லது கல்கடம்பூர் சென்று சுமார் 10 கிலோ மீட்டர் சாய்வான மலைகளிலும் ஏறிச் செல்ல வேண்டும். இங்கு சுமார் மொத்தம் 110 வீடுகளும், 75 குடும்பங்களும் உள்ளன.

## வரலாறு
இந்தக் கிராமம் கடந்த இரு நூற்றாண்டுகளாக இருந்ததற்கான ஆதாரங்கள் நிறையவே உள்ளன. இங்கு பிரித்தானியர்கள் கொடுத்த துப்பாக்கி உரிமமும், நிலப்பட்டாக்களும் கூட இங்குள்ள மக்களிடம் உள்ளன.

### இதன் அண்மையிலுள்ள ஊர்கள்
கெம்பநாயக்கன்பாளையம்

## ஆதாரங்கள்

## வெளி இணைப்புகள்
* விக்கிமேப்பியாவில் மல்லியம்மன் துர்கம் அமைவிடம்
பகுப்பு:ஈரோடு மாவட்டத்திலுள்ள கிராமங்கள்
அலகாபாத் பல்கலைக்கழகம்

**அலகாபாத் பல்கலைக்கழகம்** (*The University of Allahabad*, அல்லது வழமையாக  *Allahabad University* () இந்தியாவின் உத்தரப் பிரதேச மாநிலத்தில் அலகாபாத் நகரில் அமைந்துள்ள ஓர் பொதுத்துறை நடுவண் பல்கலைக்கழகம் ஆகும். செப்டம்பர்  23, 1887இல் நிறுவப்பட்ட ஆங்கிலத்தைப் பயிற்றுமொழியாக கொண்ட  இது பழமைவாய்ந்த இந்தியப் பல்கலைக்கழகங்களில் ஒன்றாக விளங்குகிறது. இந்த மாகாணத்தின் ஆளுநர்களில் ஒருவரான சேர் வில்லியம் மூயரின் நினைவாகத் தோற்றுவிக்கப்பட்ட *மூயர் நடுவண் கல்லூரியே* வளர்ச்சியடைந்து அலகாபாத் பல்கலைக்கழகமாக உருப்பெற்றது. ஒரு சமயத்தில் இது "கிழக்கின் ஆக்சுபோர்டு " என அறியப்பட்டது. நூற்றாண்டுவிழாவின் போது வைக்கப்பட்ட கோரிக்கைகளின்படி சூன் 24, 2005இல் இதற்கு நடுவண் அரசுப் பல்கலைக்கழகமாக தகுதி வழங்கப்பட்டது.

## சான்றுகோள்கள்

## வெளி இணைப்புகள்

* அலகாபாத் பல்கலைக்கழக அலுவல்முறை வலைத்தளம்
* அலகாபாத் பல்கலைக்கழக வலைத்தளம்.
* MONIRBA Website

பகுப்பு:உத்தரப் பிரதேசப் பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
பகுப்பு:அலகாபாத்
2013 மகளிர் துடுப்பாட்ட உலகக்கிண்ணம்

**2013 மகளிர் துடுப்பாட்ட உலகக்கிண்ணம்** (*2013 Women's Cricket World Cup*) பத்தாவது மகளிர் துடுப்பாட்ட உலகக்கிண்ணமாகும். ஒவ்வொரு அணியும் 50 பந்துப் பரிமாற்றங்களுடன்  விளையாடும் ஒருநாள் பன்னாட்டுத் துடுப்பாட்ட முறையில் விளையாடப்படுகிறது. சனவரி 31, 2013 முதல் பெப்ரவரி 18 வரை பன்னாட்டுத் துடுப்பாட்ட அவையால் நடத்தப்பெறும் இப்போட்டிகளை இந்தியா மூன்றாவது முறையாக ஏற்று நடத்துகிறது. இதற்கு முன்னதாக 1978இலும் 1997இலும் இந்தியாவில் இப்போட்டிகள் நடந்தேறியுள்ளன.

ஆஸ்திரேலிய மகளிர் துடுப்பாட்ட அணி இந்தக் கிண்ணத்தை ஆறாவது முறையாக வென்றது; இறுதி ஆட்டத்தில் மேற்கிந்தியத் தீவுகள் அணியை 114 ஓட்டங்கள் வேறுபாட்டில் தோற்கடித்தது.

## பங்கேற்கும் அணிகள்
இந்தப் போட்டிகளில் பங்கேற்கும் எட்டு நாட்டு மகளிர் அணிகள்:

## போட்டித்தொடர் வடிவம்
எட்டு துடுப்பாட்ட அணிகளும் நான்கு அணிகள் கொண்ட இரு  குழுக்களாகப் பிரிக்கப்பட்டு ஒவ்வொரு அணியும் தனது குழுவிலுள்ள அணிகளுடன் விளையாடிகின்றன. ஒவ்வொரு குழுவிலும் முதல்நிலையில் உள்ள மூன்று அணிகள் *சூப்பர் சிக்ஸ்* எனப்படும் அடுத்த நிலைப் போட்டிகளில் விளையாடுகின்றன.  இந்த நிலையில் ஒவ்வொரு அணியும் மற்ற அணிகளுடன் ஆட வேண்டும். இருப்பினும் தங்கள் குழுவில் இல்லாத மற்ற மூன்று அணிகளுடன் மட்டுமே ஆடுகின்றன. தங்கள் குழுவில் உள்ள அணிகளுடன் ஏற்கெனவே விளையாடிப் பெற்றிருந்த புள்ளிகளை தக்க வைத்துக் கொள்கின்றன. சூப்பர் சிக்சில் முதலாவதாக வரும் இரு அணிகள் இறுதி ஆட்டத்தில் விளையாடுகின்றன.

## விளையாட்டரங்கங்கள்

## முடிவுகள்

### குழு போட்டிகள்
#### குழு ஏ

----

----

----

----

----

#### குழு பி

----

----

----

----

----

### சூப்பர் சிக்ஸ் நிலைப் போட்டிகள்
முதலிரண்டு அணிகள் மட்டுமே இறுதி ஆட்டத்தில் விளையாடத் தகுதி பெறும்.

----

----

----

----

----

----

----

----

### தரவரிசைக்கான ஆட்டங்கள்
#### ஏழாம் இடத்திற்கான ஆட்டம்

#### ஐந்தாம் இடத்திற்கான ஆட்டம்

#### மூன்றாம் இடத்திற்கான ஆட்டம்

### இறுதி ஆட்டம்

### இறுதி தரநிலைகள்

## சான்றுகோள்கள்

## வெளி இணைப்புகள்
* ஐசிசியின் அலுவல்முறை வலைத்தளம் 
* இஎஸ்பிஎன் வலைத்தளத்தில்

பகுப்பு:மகளிர் துடுப்பாட்ட உலகக்கிண்ணம்
பகுப்பு:இந்தியாவில் துடுப்பாட்டம்
பகுப்பு:2013 இல் விளையாட்டுகள்
மலேசியர்

மலேசியாவின் குடியுரிமை பெற்ற ஒருவரை மலேசியர் என்று அழைக்கிறார்கள். மலேசியாவில் பிறந்தவர்களும், மலேசியாவில் குடியேறி பல ஆண்டுகள் வாழ்ந்து மலேசியக் குடியுரிமைக்கு விண்ணப்பம் செய்து, சான்றிதழ் கிடைத்தவர்களும் மலேசியர் பட்டியலில் சேர்க்கப்படுகின்றனர்.

## உசாத்துணை

பகுப்பு:ஆசிய மக்கள்
மின்னியக்கு விசை

**மின்னியக்கு விசை** (Electromotive force, EMF) என்பது ஒரு மின்கலத்தினாலோ ஃபாரடேயின் விதியின்படியான காந்த விசையினாலோ உருவாக்கப்படும் மின்னழுத்தத்தைக் குறிக்கிறது. காலத்தில் மாறுபடும் ஒரு காந்தப் பாயம் மின்னோட்டத்தைத் தூண்டும் என்பது ஃபாரடேயின் விதி.

மின்னியக்கு விசை என்பது நியூட்டனில் அளக்கப்படும் ஒரு விசை அன்று. இது ஓர் அலகு மின்மம் கொண்டிருக்கும் ஆற்றலை அல்லது மின்னழுத்தத்தைக் குறிக்கும். இதன் அலகு வோல்ட்டு ஆகும்.

மின்காந்தத் தூண்டலில், மூடிய சுற்றில் ஒரு சுற்றுச் செல்லும் ஓர் அலகு மின்மத்திற்கு மாற்றப்படும் மின்காந்த ஆற்றலே மின்னியக்கு விசை என்று கொள்ளலாம். அதே சமயம் அந்த மின்மம் சுற்றுகையில் மின் தடையின் காரணமாகத் தன்  ஆற்றலை வெப்ப ஆற்றலாக மாற்றிச் சிறிது இழக்கவும் நேரிடலாம்.

மின்கலம் அல்லது மின்னாக்கி போன்ற இரு-முனைக் கலங்களில், அவ்விரு (திறந்த சுற்றுகை) முனைகளின் இடையே இருக்கும் மின்னழுத்தத்தை மின்னியக்கு விசை என்று அளக்கலாம். அங்கே உருவாக்கப்பட்ட மின்னழுத்தத்தைக் கொண்டு அந்தச் சுற்றில் ஒரு மின் சுற்றுகையை இணைக்கும் போது மின்னோட்டத்தை முடுக்கலாம். அவ்வாறு மின்னோட்டம் உண்டாகும்போது இரு முனைகளின் இடையே இருக்கும் மின்னழுத்தம் நிலையாக அதே அளவில் இருப்பதில்லை. இடையே ஏற்படும் மின் தடையின் காரணமாக உள்ளாற்றலை இழப்பதால் இந்த மின்னழுத்தம் சற்றே குறையும்.

ஓர் அலகு மின்மத்தின் மின்னழுத்தத்தை அதிகரிக்கத் தேவையான வேலையை மின்னியக்கு விசை என்று வகைப்படுத்தலாம். 

வேதியியலின்படி, நேர்மின்மத்தையும் எதிர்மின்மத்தையும் பிரித்து வைக்கும்போது, ஒரு மின்புலத்தை உருவாக்கி அங்கே மின்னழுத்தத்தைக் காணலாம்

மின்னியக்கு விசை உருவாக்கும் கருவிகளில் சிலவற்றைக் கீழே காணலாம்:
* மின்வேதியியற் கலம்
* வெப்ப மின் கருவிகள்
* கதிரொளி ஆற்றற் கருவிகள்
* மின்னாக்கிகள்
* Van de Graaff generators.

இயற்கையில், ஒரு பரப்பில் எங்கெல்லாம் காந்தப் புல மாற்றம் ஏற்கடுகின்றதோ, அங்கே மின்னியக்கு விசை உருவாகிறது.

## மேற்கோள்கள்

பகுப்பு:மின்காந்தவியல்
மகளிர் துடுப்பாட்ட உலகக்கிண்ணம்

**ஐசிசி மகளிர் துடுப்பாட்ட உலகக்கிண்ணம்** (*ICC Women's Cricket World Cup*) மகளிர் ஒருநாள் பன்னாட்டுத் துடுப்பாட்டத்திற்கான  பன்னாட்டளவிலான முதன்மைப் போட்டிகளாகும். இந்தப் போட்டிகளை துடுப்பாட்டத்தை ஒழுங்குபடுத்தும் பன்னாட்டுத் துடுப்பாட்ட அவை (ஐசிசி) நிர்வகிக்கிறது.  துவக்கத்தில் இந்தப் போட்டிகளை பன்னாட்டு மகளிர் துடுப்பாட்ட அவை நடத்தியபோதும் இவ்விரு அவைகளும் 2005இல் ஒருங்கிணைக்கப்பட்ட பின்னர் ஐசிசியே நடத்துகிறது. முதல் போட்டிகள், ஆண்களுக்கான உலகக்கிண்ணப் போட்டிகளுக்கு இரண்டாண்டுகள் முன்னரே, 1973ஆம் ஆண்டில் இங்கிலாந்தில் நடத்தப்பட்டன.  கடைசியாக 2009ஆம் ஆண்டில் ஆத்திரேலியாவில் நடைபெற்றது. இங்கிலாந்து இந்தப் போட்டிகளில் வெற்றி வாகை சூடியது. தற்போதைய உலகக்கிண்ணப் போட்டிகள் இந்தியாவில் நடைபெறுகின்றன.

## வெளி இணைப்புகள்
*Women's World Cup match records  from the International Cricket Council
*Cricinfo Women
*ICC Women's Cricket World Cup 2008–09

பகுப்பு:மகளிர் துடுப்பாட்ட உலகக்கிண்ணம்
மலேசியாவின் அங்காசா விண்வெளித் திட்டம்

**அங்காசா விண்வெளித் திட்டம்** (மலாய்: *Agensi Angkasa Negara*; ஆங்கிலம்: *National Space Agency (Malaysia)*) (**ANGKASA**); என்பது  2007-ஆம் ஆண்டிற்குள், சோயுஸ் வான்கலத்தின் மூலமாக மலேசியர் ஒருவரை விண்வெளிக்கு அனுப்பி வைக்கும் திட்டம் ஆகும். 

இந்தத் திட்டத்தை 2003-ஆம் ஆண்டு, பிரதமர் மகாதீர் முகமது அறிவித்தார். இது ரஷ்யாவுக்கும் மலேசியாவிற்கும் இடையே செய்து கொள்ளப்பட்ட ஒரு கூட்டு ஒப்பந்தம் ஆகும். அரச மலேசிய வான்படைக்கு சுக்கோய் (SU-30MKM ரக) வானூர்திகளைக் கொள்முதல் செய்வதன் மூலம் அந்த ஒப்பந்தம் செய்து கொள்ளப்பட்டது.

## பொது

இந்த ஒப்பந்தத்தின் கீழ் தேர்வு செய்யப்படும் நால்வரில் இருவருக்குப் பயிற்சிகளை வழங்குவது; அவர்களில் ஒருவரை 2007 அக்டோபர் மாதம் பன்னாட்டு விண்வெளி நிலையத்திற்கு அனுப்புவது; அவற்றுக்கான செலவுகளை ரஷ்ய அரசாங்கம் ஏற்றுக் கொள்வது என முடிவு செய்யப்பட்டது. 

பொருத்தமான விண்வெளி வீரரைத் தேர்வு செய்யும் பொறுப்புகள், மலேசிய தேசிய விண்வெளிக் கழகம்,  மலேசிய அறிவியல், தொழில்நுட்ப புத்தாக்க அமைச்சு ஆகிய இரு அமைப்புகளிடம் வழங்கப்பட்டன.

## முதல் மலேசியப் பெண்மணி

இந்தத் திட்டத்தின் வழியாக, முதன்முதலாக விண்வெளிக்கு அனுப்பி வைக்கப்பட்டவர் செயிக் முசபர் சுக்கோர். இவர் 2007 அக்டோபர் 10ஆம் தேதி ரஷ்யாவில் இருந்து விண்வெளிக்கு அனுப்பி வைக்கப்பட்டார். இவர் பத்து நாட்கள் விண்வெளியில் இருந்தார். எஸ். வனஜா எனும் தமிழ்ப் பெண்ணும், இந்தத் திட்டத்தின் கீழ் பயிற்சி பெற்ற முதல் மலேசியப் பெண்மணி ஆகும்.

## மேலும் காண்க
* மலேசிய விண்வெளி நிறுவனம்
* மலேசிய விண்வெளி வீரர் வனஜா

## மேற்கோள்கள்

## வெளி இணைப்புகள்
* 
* 
* History of Malaysian space program on Astronautix.com
* "Malaysia has high hopes for Moon" by Jonathan Kent, *BBC News*, 28 August 2005, retrieved 7 July 2006
* Malaysian astronauts to spin top

பகுப்பு:மலேசிய விண்வெளித் திட்டங்கள்
அறிவாற்றல் நரம்பு விஞ்ஞானம்

**அறிவாற்றல் நரம்பு விஞ்ஞானம்** (*cognitive neuroscience*) என்பது அறிவாற்றல் உளவியலின் ஒரு பிரிவு. இது மன செயல்பாட்டின்போது மூளையின் அமைப்பையும் செயல்களையும் விவரிக்கிறது. அறிவாற்றல் உளவியல் என்னும் அறிவியலில் உயிரினங்களின் அறிவாற்றல் திறன்களான தகவல் சேமிப்பு, படைப்பாற்றல்,  மொழி உற்பத்தி, மக்களையும் பொருட்களையும் அடையாளம் காணுதல், பகுத்தறிதல், தீர்வு காணுதல் போன்ற செயல்களுக்கு எவ்வாறு மூளை மன செயல்முறைகள் பொறுப்பாகின்றன என்பதை அறியலாம். காயம்பட்ட மூளையிலும் நரம்புகளிலும் ஏற்படும் செயல்பாட்டை வைத்து, இயல்பான மனநிலை செயல்பாடுகளை ஊகிக்கலாம். மூளை காயமடைந்த நோயாளிகளை ஆய்வு செய்வதன் மூலமும் அவர்களின் குறையுடைய செயல்பாடுகளைக் கூர்ந்து கவனிப்பதன் மூலமும் சான்றுகள் கிடைக்கும்.

வெவ்வேறு மூளைப் பகுதியில் காயமடைந்த இரு நோயாளிகள் வெவ்வேறு குறையுடைய செயல்களை வெளிப்படுத்துவர். முதல் நோயாளிக்கு அச்சு எழுத்துக்களைப் படிப்பது கடினமாயிருந்தால் இரண்டாவது நோயாளிக்கு அச்சு எழுத்துக்களைப் படிப்பது எளிதாயிருக்கும். ஆனால் பேசுவதைப் புரிந்து கொள்வது கடினமாயிருந்து. முதல் நோயாளியோ பேசுவதை எளிதாகப் புரிந்து கொண்டார். இதிலிருந்து விஞ்ஞானிகள்  மூளையில் பேச்சைப் புரிந்து கொள்ள தனிப்பகுதி இருப்பதைக் கண்டறிந்தனர். 
மேலும் மூளையின் ஒவ்வொரு பகுதியும் ஒவ்வொரு வேலைக்குச் சிறப்பான முறையில் அமைந்திருக்கிறது என்பதைக் கண்டறிந்தனர். இது அறிவாற்றல் நரம்பு உளவியலை அறிவாற்றல் நரம்பு விஞ்ஞானத்திலிருந்து வேறுபடுத்தியது. ஆனால் குறிப்பாகப் புலனுணர்வு நிகழ்வுகள் அடிப்படையில் நரம்பியல் வழிமுறைகளைக் கண்டறிவதில் கவனம் செலுத்தியது.

## சான்றுகள்

பகுப்பு:நரம்பியல்
பகுப்பு:அறிவாற்றல் உளவியல்
பகுப்பு:அறிதிற அறிவியல்
முதல் தமிழ் இணைய மாநாடு

**முதல் உலகத்தமிழ் இணைய மாநாடு** 1997 ஆம் ஆண்டு மே, 17, 18 ஆம் நாளில் சிங்கப்பூரில் நடந்தேறியது. சிங்கப்பூரில் உள்ள நாங்யாங் பல்கலைக் கழகப் பேராசிரியர் நா. கோவிந்தசாமியின் ஒட்டு மொத்தமான முயற்சியால் ‘தமிழ் இணையம் 97’ என்ற பெயரில் இந்நிகழ்வு நடைபெற்றுள்ளது. 1994 ஆம் ஆண்டு சென்னையில் நடைபெற்ற கருத்தரங்கிற்கும் இம்மாநாட்டிற்கும் உள்ள தொடர்பு இணையம் தான்.

## மாநாட்டின் கருப்பொருள்
1. இணையதளங்களில் தமிழ்ப் பொருண்மைகளை மிகைப்படுத்துதல்
2. விசைப்பலகையைத் தரப்படுத்துதல் தமிழ் எழுத்துரு குறியீட்டைத் தரப்படுத்துதல்
3. இணைய தளங்களையும், இணைய தளப்பக்கங்களையும் தரப்படுத்துதல்.
4. அடுத்த தமிழ் இணையம் 98  மாநாடு பற்றி முடிவு செய்தல்.

## மாநாட்டில் கலந்துகொண்டவர்கள்
எழுத்தாளர் சுஜாதா, அண்ணா பல்கலைக்கழகக் கணிப்பொறி பேராசிரியர் S.குப்புசாமி, இலங்கைப் பல்கலைக்கழகப் பேராசிரியர் ST.நந்தசாரா, சுவிட்சலாந்து கு. கல்யாணசுந்தரம், சென்னை எழுத்தாளர் மாலன், பென்சில்வேனியா பல்கலைக்கழகத் தமிழ்ப்பேராசிரியர்கள் ஹரால்டு ஷிஃப்மன் மற்றும் வாசு அரங்கநாதன், மலேசியநாட்டு கணிப்பொறியாளர் முத்து நெடுமாறன், சிங்கப்பூர் நான்யாங்குப் பல்கலைக்கழகப் பேராசிரியர்கள் நா. கோவிந்தசாமி மற்றும் டேன் டின் வீ (:en:Tan Tin Wee), ஆப்பிள் மென்பொருள் நிறுவனர் N. அன்பரசன் ஆகிய பதினொரு பேரும் மாநாட்டில் கலந்துகொண்டு கருந்துக்களை முன்வைத்துள்ளனர். இவர்கள் அனைவரும் உறுப்பினர்களாகவும் இருந்துள்ளனர்.

## மேற்கோள்கள்

முனைவர் துரை.மணிகண்டன் எழுதிய இணையமும் தமிழும் என்ற நூல்.

## வெளி இணைப்புகள்
முதல் தமிழ் இணைய மாநாட்டு மலர்.pdf

பகுப்பு:தமிழ் இணைய மாநாடுகள்
பகுப்பு:சிங்கப்பூரில் தமிழ் மாநாடுகள்
பகுப்பு:1997 தமிழ் மாநாடுகள்
திருத்தந்தையின் ஆட்சி பெயர்

**திருத்தந்தையின் ஆட்சி பெயர்** என்பது திருத்தந்தையாக தேர்வு செய்யப்படும் நபர் தனக்கென தெரிவு செய்யும் ஒரு புதிய பெயரினைக்குறிக்கும். ஆறாம் நூற்றாண்டு முதல், சிலர் திருத்தந்தையாக பதவி ஏற்பதற்கு முன் தங்களின் பெயரை மாற்றிக்கொண்டனர். 10 ஆம் நூற்றாண்டில் இது ஒரு வழக்கமாகவே மாறியது, மேலும் 16ஆம் நூற்றாண்டு முதல் ஆட்சி செய்த எல்லா திருத்தந்தையரும் தங்களின் பெயர்களை மாற்றிக்கொண்டுள்ளனர்.

முதல் நூற்றாண்டுகளில், உரோமை ஆயர்கள் தங்கள் தேர்வுக்குப்பின் தங்களின் திருமுழுக்கு பெயரினையே பயன்படுத்தி வந்தனர். ஒரு புதிய பெயரை தேர்ந்தெடுக்கும் வழக்கமானது கி.பி. 533இல் திருத்தந்தையான இரண்டாம் யோவானிலிருந்து தொடங்கியது. இவர்தம் இயற்பெயர் "மெர்க்கூரியஸ்" என்னும் உரோமை புராணக்கடவுளான பெர்குரியின் பெயரான மெர்க்கூரியஸ் ஆகும். இதனால் இவர் அதைப் பயன்படுத்தாமல் யோவான் என்னும் பெயரை ஏற்றார்.

கடைசியாக தனது திருமுழுக்கு பெயரை மாற்றாதவர் 1555இல் திருத்தந்தையான இரண்டாம் மர்செல்லுஸ் ஆவார். அக்காலத்திலும் கூட இது மிகவும் அசாதாரணமான ஒன்றாக கருதப்பட்டது.

## திருத்தந்தையின் ஆட்சி பெயர் பட்டியல்

## மேற்கோள்கள்


பகுப்பு:உரோமன் கத்தோலிக்க திருத்தந்தையர்களின் பட்டியல்கள்
உழிஞைக் கொடி

thumb|200px|உழிஞைக் கொடி
**உழிஞைக் கொடி** (cassytha filiformis) உயிருள்ள மரவகைகளை மூடிக்கொண்டு படரும் ஒருவகை காட்டுக்கொடி. இக் கொடி மரத்தை மூடிக்கொண்டு படர்வதுபோல பகைவர் மதிலைப் படை வீரர்கள் முற்றுகையிடும் போர்முறையைத் தமிழ் இலக்கணங்கள் உழிஞைத் திணை எனக் குறிப்பிடுகின்றன. இந்த மதில் போரைப் பற்றிப் பாடப்பட்ட 30 பாடல்களைக் கொண்ட நூல் தொகுப்பைச் சிற்றிலக்கியங்களில் ஒன்றாகப் பிற்காலப் பாட்டியல் நூல்கள் குறிப்பிடுகின்றன. இதனை இக்காலத்தில் கொற்றான் என்றும், முடக்கொற்றான் என்றும் நாட்டுப்பற மக்கள் வழங்குகின்றனர். மக்களை ஆளும் அரசன் (கொற்றவன்) போல மரத்தை ஆண்டுகொண்டு படரும் கொடியைக் கொற்றான் என்பது மரூஉ-மொழி. மரங்களை மூடி முடமாக்கும் கொற்றானை முடக்கொற்றான் என்பதும் காரணப்பெயர்.

## மேற்கோள்கள்

பகுப்பு:சங்க கால மலர்கள்
பகுப்பு:கொடிகள்
பகுப்பு:அவுத்திரேலியத் தாவரங்கள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:இந்தோனேசியத் தாவரங்கள்
பகுப்பு:இலங்கைத் தாவரங்கள்
இலங்கை சட்டவாக்கப் பேரவைத் தேர்தல், 1911

பிரித்தானிய இலங்கையின் **[[இலங்கை சட்டவாக்கப் பேரவை|சட்டவாக்கப் பேரவை]]க்கான தேர்தல்** (*election to the Legislative Council of Ceylon*) 1911 ஆம் ஆண்டில் இடம்பெற்றது.

## பின்னணி
இலங்கையின் சட்டவாக்கப் பேரவை 1833 ஆம் ஆண்டில் கோல்புறூக்-கேமரன் ஆணைக்குழுவின் பரிந்துரைக்கேற்ப அமைக்கப்பட்டது. ஆரம்பத்தில் பிரித்தானிய ஆளுநர் உட்பட 16 உறுப்பினர்கள் அங்கம் வகித்தனர். இவர்களில் இலங்கை நிறைவேற்றுப் பேரவையின் ஐவர், நான்கு அரசாங்க அதிகாரிகள், மேலும் ஆறு பேர் அதிகாரபூர்வமற்ற உறுப்பினர்கள் (மூன்று ஐரோப்பியர், ஒரு சிங்களவர், ஒரு தமிழர், ஒரு பரங்கியர்) நியமிக்கப்பட்டனர்.

1889 இல் அதிகாரபூர்வமற்ற உறுப்பினர்களின் எண்ணிக்கை எட்டாக அதிகரிக்கப்பட்டது (மூன்று ஐரோப்பியர், ஒரு கீழைத்தேய சிங்களவர், ஒரு கண்டியச் சிங்களவர், ஒரு தமிழர், ஒரு சோனகர், ஒரு பரங்கியர்).

1910 ஆம் ஆண்டில் மொத்த உறுப்பினர்களின் எண்ணிக்கை 18 இலிருந்து 21 ஆக அதிகரிக்கப்பட்டது. இவர்களில் 11 பேர் அதிகாரபூர்வ உறுப்பினர்களும் 10 அதிகாரபூர்வமற்ற உறுப்பினர்களும் (இரண்டு தேர்ந்தெடுக்கப்பட்ட ஐரோப்பியர், ஒரு தேர்ந்தெடுக்கப்பட்ட பரங்கியர், ஒரு தேர்ந்தெடுக்கப்பட்ட இலங்கைக் கல்விமான், இரண்டு நியமனம் பெற்ற கீழைத்தேய சிங்களவர், இரண்டு நியமனம் பெற்ற தமிழர், ஒரு நியமனம் பெற்ற கண்டிச் சிங்களவர், ஒரு நியமனம் பெற்ற சோனகர்) ஆவர் மூவாயிரத்துக்கும் குறைவான இலங்கையர்கள் நான்கு அதிகாரபூர்வமற்ற உறுப்பினர்களுக்காக வாக்களிக்கத் தகுதி பெற்றனர்.

## தேர்ந்தெடுக்கப்பட்ட அதிகாரபூர்வமற்ற உறுப்பினர்கள்
;படித்த இலங்கையர் பிரதிநிதி
இலங்கை முழுவதற்கும் படித்த இலங்கையர் ஒருவரைத் தேர்ந்தெடுப்பதற்காகப் படித்தவர்களுக்கு மட்டுமே வாக்குரிமை வழங்கப்பட்டது. அந்நாளில் இலங்கை மக்கள்தொகையில் 4% மட்டுமே படித்தவர்களாக அங்கீகரிக்கப்பட்டனர். இதற்காக மருத்துவர் மார்க்கசு பெர்னாண்டோ, பொன். இராமநாதன் ஆகியோர் போட்டியிட்டனர். சிங்கள மக்களிடையே பெரும் செல்வாக்குப் பெற்றிருந்த இராமநாதன் பெரும்பான்மை வாக்குகளால் வெற்றி பெற்றார்.
* சேர் பொன். இராமநாதன்
;நகர்ப்புற ஐரோப்பிய பிரதிநிதி
*அலெக்சாண்டர் பெயர்லி
;நாட்டுப்புற ஐரோப்பியர் பிரதிநிதி
*எட்வர்ட் ரோஸ்றிங்
;பரங்கியர் பிரதிநிதி
*எக்டர் வில்லியன் வான் கயிலன்பர்க்

## அதிகாரபூர்வமற்ற நியமனப் பிரதிநிதிகள்
ஆறு பேர் உத்தியோகப்பற்றற்ற முறையில் நியமிக்கப்பட்டனர்.
;கரையோரச் சிங்களவர் பிரதிநிதிகள்:
*சி. எல். ஒபயசேகரா
*அல்பிரட் யோசப் ரிச்சார்ட் டி சில்வா
;கண்டிச் சிங்களவர் பிரதிநிதி:
*தியோடர் முணமலி
;தமிழர் பிரதிநிதிகள்:
*சேர் அம்பலவாணர் கனகசபை
*யோசப் நிக்கலசு திசவீரசிங்கம்
;முசுலிம் பிரதிநிதி:
*வப்பிச்சி மரைக்கார் அப்துல் ரகுமான்

## சட்டசபைக் கூட்டம்
புதிய சட்டவாக்க சபை 1912 சனவரி 16 இல் ஆளுனர் மெக்கலம் என்பவர் தலைமையில் கூடி, புதிய உறுப்பினர்கள் சத்தியப் பிரமாணம் எடுத்துக் கொண்டனர்.

## மேற்கோள்கள்

பகுப்பு:இலங்கை சட்டவாக்கப் பேரவை
பகுப்பு:இலங்கை தேர்தல்கள்
பகுப்பு:1911 தேர்தல்கள்
பகுப்பு:இலங்கை நாடாளுமன்றத் தேர்தல்கள்
எஸ். அகஸ்தியர்

**எஸ். அகஸ்தியர்** (ஆகத்து 24, 1926 - டிசம்பர் 8, 1995) ஓர் ஈழத்து எழுத்தாளர். சிறுகதைகள், குறும் புதினங்கள், புதினங்கள், மேடை நாடகங்கள், ஆய்வுக் கட்டுரைகள் எனப் பல கோணங்களிலும் எழுதியவர். 1986 ஆம் ஆண்டில் புலம் பெயர்ந்து பிரான்சில் வாழ்ந்து வந்தார்.

## வாழ்க்கைச் சுருக்கம்
அகஸ்தியர் யாழ்ப்பாணம், ஆனைக்கோட்டை என்ற கிராமத்தில் சவரிமுத்து, அன்னம்மாள் ஆகியோருக்கு மூன்றாவது மகனாகப் பிறந்தார். தனது 20வது அகவையில் கவிதை மூலம் எழுத்துலகிற்கு அறிமுகமானார். சுதந்திரனில் எழுதத் தொடங்கியவ்ர் தினகரன், வீரகேசரி, தினபதி, ஈழநாடு, மல்லிகை, சுடர் ஆகிய பத்திரிகைகளில் எழுதினார். எழுத்து, தீபம், கண்ணதாசன், கலைமகள், தாமரை போன்ற தமிழக இதழ்களும் இவரது சிறுகதைகளைப் பிரசுரித்தன. தாமரை இதழ் 1970 ஆம் ஆண்டில் இவருடைய படத்தை அட்டையில் பிரசுரித்தது.

## வெளியிட்ட நூல்கள்
*இருளினுள்ளே (குறும் புதினத் தொகுதி, 1968)
*திருமணத்துக்காக ஒரு பெண் காத்திருக்கிறாள் (புதினம், 1976)
*மண்ணில் தெரியுதொரு தோற்றம் (புதினம், 1978)
*கோபுரங்கள் சரிகின்றன (குறும் புதினம், 1984)
*எரி நெருப்பில் இடை பாதை இல்லை (புதினம், 1992)
*நரகத்திலிருந்து (குறும் புதினத்தொகுதி, 1994)
*பூந்தான் யோசேப்பு வாழ்க்கை வரலாறு
*மகாகனம் பொருந்திய
*எவளுக்கும் தாயாக
*அகஸ்தியர் பதிவுகள்
*கலை இலக்கியமும் வர்க்க நிலைப்பாடும்
*அகஸ்தியர் கதைகள்

## உசாத்துணை
*துயர் பகிர்தல், எஸ். அகஸ்தியர், வீரகேசரி, பெப்ரவரி 16, 2013

பகுப்பு:ஈழத்து எழுத்தாளர்கள்
பகுப்பு:1926 பிறப்புகள்
பகுப்பு:1995 இறப்புகள்
பகுப்பு:யாழ்ப்பாண மாவட்ட மக்கள்